gl en gl gl pt es gl en it gl gl en gl gl gl gl gl de gl de en gl gl gl gl es gl gl gl gl gl es gl en en gl gl es gl en fr en
Recensión: Michael Ende, Jim Botón e Lucas o maquinista
Título: Jim Botón e Lucas o maquinista
Título orixinal: Jim Botom and Luke the Engine Driver Autor: Michael Ende
Ilustracións: Franz Joseph Tripp Editorial: Sushi Books ISBN: 9788416884025 Nº de páxinas: 244 páxs
A illa de Lummerland quédalles pequena ós seus habitantes, de modo que Jim Botón, Lucas o maquinista e a súa locomotora Emma deciden marchar para viviren múltiples aventuras.
Un gran clásico sobre a amizade, o valor, o respecto e a igualdade, cheo de fantasía e humor.
Da man da tradución de Moisés Barcia temos unha das novidades máis interesantes de Sushi Books. Jim Botón e Lucas o maquinista é un dos grandes clásicos da literatura universal. Unha obra na que dous personaxes e amigos viven disparatadas aventuras que farán rir e pasalo ben tanto ós máis pequenos da casa coma os maiores.
Esta obra non era inédita en galego, pero o especial da edición de Sushi Book e o proceso moi coidado de confección. A tradución é bastante boa e aderezada coas ilustracións do famoso ilustrador e pintor alemán Franz Joseph Tripp, a capacidade de inmersión do lector no libro e nas aventuras que hai no seu interior, é moito maior.
Que vou dicir eu desta obra que non se dixera? É un pracer reler novelas como estas. É unha novela afincada no século XX da nosa historia pero chea de elementos anacrónicos e cousas incribles que fan dela un exercicio imaxinativo sorprendente. Jim e Lucas son os dous heroes desta historia e entre eles existe unha amizade tan forte, que non renuncian a ela pese a todos os problemas e vivenzas. É moi relevante o feito de que poderíamos dicir que a máquina, a locomotora a que ambos non queren renunciar, simboliza o feito de que queren dirixir o rumbo da súa vida. Outro punto para Ende.
Alguén podería preguntarse: para que necesita ter unha locomotora un país tan pequeno? Pois porque un maquinista necesita ter unha locomotora. Se non a tivese, que conduciría? Unha bicicleta, quizais? Entón sería un conductor de bicicletas, e un maquinista como é debido quere conducir locomotoras e nada máis. (páx.8)
En resumo, esta novela é unha lectura obrigatoria para toda a familia. Moi agradecido a Sushi Books por traer de novo este clásico á lingua galega.
Soy un párrafo. Haz clic aquí para agregar tu propio texto y edítame. Es muy sencillo.
Use tab to navigate through the menu items.
Se non queres perder ningunha das novas publicacións.